CELEX: 62012CN0388
Language: el
Date: 2012-08-16 00:00:00
Title: Υπόθεση C-388/12: Αίτηση για την έκδοση προδικαστικής αποφάσεως, την οποία υπέβαλε το Tribunale Amministrativo Regionale per le Marche (Ιταλία) στις 16 Αυγούστου 2012 — Comune di Ancona κατά Regione Marche

20.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/4
            
         Αίτηση για την έκδοση προδικαστικής αποφάσεως, την οποία υπέβαλε το Tribunale Amministrativo Regionale per le Marche (Ιταλία) στις 16 Αυγούστου 2012 — Comune di Ancona κατά Regione Marche
   (Υπόθεση C-388/12)
   2012/C 319/06
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per le Marche
   
      Διάδικοι στην υπόθεση της κύριας δίκης
   
   
      Προσφεύγων: Comune di Ancone
   
      Καθής: Regione Marche
   
      Προδικαστικά ερωτήματα
   
   
               1)
            
            
               Έχει το άρθρο 30, παράγραφος 4, του κανονισμού (ΕΚ) 1260/1999 (1) την έννοια ότι, προκειμένου να εκτιμηθεί ότι η ανάθεση δεν προκαλεί σημαντικά έσοδα για τον παραχωρούντα και αδικαιολόγητο πλεονέκτημα για τον παραχωρησιούχο πρέπει προηγουμένως να εξεταστεί αν το έργο υπέστη σημαντική τροποποίηση;
               Σε περίπτωση καταφατικής απαντήσεως στο πρώτο ερώτημα:
               
                           α)
                        
                        
                           αφορά η εν λόγω διάταξη μόνον τροποποιήσεις της ίδιας της φύσεως του έργου –υπό την έννοια ότι το εκτελεσθέν έργο δεν είναι σύμφωνο με το έργο που περιγράφεται στο σχέδιο το οποίο έγινε δεκτό για χρηματοδότηση– ή και τροποποιήσεις της λειτουργίας του και, στη δεύτερη αυτή περίπτωση, υφίσταται σημαντική τροποποίηση οσάκις το έργο χρησιμοποιείται «επίσης» –αλλά όχι κυρίως– για δραστηριότητες διαφορετικές από αυτές που περιγράφονται στην προκήρυξη ή/και στην αίτηση συμμετοχής στον διαγωνισμό;
                        
                     Σε περίπτωση αρνητικής απαντήσεως στο πρώτο ερώτημα:
               
                           β)
                        
                        
                           στις περιπτώσεις στις οποίες η δημόσια χρηματοδότηση χρησιμοποιείται για την εκτέλεση έργων των οποίων η διαχείριση έχει σημαντικές συνέπειες από οικονομικής απόψεως, εφαρμόζεται η επίμαχη διάταξη μόνο στο στάδιο της εκτελέσεως του έργου ή υφίσταται υποχρέωση τηρήσεως των κανόνων περί διεξαγωγής δημόσιων διαγωνισμών και κατά την ανάθεση της διαχειρίσεως;
                        
                     
         
               2)
            
            
               Έχει το άρθρο 30, παράγραφος 4, του κανονισμού (ΕΚ) 1260/1999 την έννοια ότι η διαπίστωση του κατά πόσον η ανάθεση της διαχειρίσεως σε τρίτους δεν γεννά σημαντικά καθαρά έσοδα ούτε κατάσταση αδικαιολόγητου πλεονεκτήματος υπέρ επιχειρήσεως ή δημοσίου φορέα αποτελεί στάδιο λογικώς και νομικώς επόμενο σε σχέση με το προδικαστικό ερώτημα (και συνεπώς με την υποχρέωση τηρήσεως της διαδικασίας δημόσιου διαγωνισμού) ή πρέπει να εξακριβώνεται η ύπαρξη της υποχρεώσεως προκηρύξεως διαγωνισμού λαμβανομένης υπόψη και της συγκεκριμένης ρυθμίσεως της σχέσεως παραχωρήσεως;
            
         
      (1)  Κανονισμός (ΕΚ)° 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά Ταμεία (ΕΕ L 161, σ. 1).